Ketzal (dirua)

Artikulu hau Guatemalako dibisari buruzkoa da; beste esanahietarako, ikus «Ketzal».

Quetzala (gaztelaniaz: Quetzal), Guatemalako Errepublikan erabiltzen den dirua da. Haren ISO 4217 kodea GTQ da eta sinboloa, Q. Quetzal banako baten ehunenak zentabo du izena eta quetzal bakoitza 100 zentaboz osatuta dago. Quetzal hegaztiaren omenez izendatu zen.

Historia 
1925. urtetik, guatemalar pesoa ordeztu zuen. 2006ko abenduaren 17an quetzal batek 0.09631 euroko kotizazioa zuen.

Guatemalako Bankua quetzal monetaren gestioaren arduraduna da. Gaur egun 1, 5, 10, 25 eta 50 zentaboko txanponak eta 1, 5, 10, 20, 50, 100 eta 200 quetzaleko billeteak daude zirkulazioan.

Erreferentziak

Kanpo estekak 
  Guatemalako Bankuaren webgunea.

Amerikako diruak
Guatemalako ekonomia
Numismatika
Moneta ikurrak